
ΤΕΥΧΟΣ ΔΕΥΤΕΡΟ 


Αρ 


. Φύλλου 2727 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ίδρυση Εργαστηρίου Παλαιογραφίας στο Τμήμα 
Φιλολογίας της Φιλοσοφικής Σχολής και έγκριση 
του εσωτερικού κανονισμού λειτουργίας του. 

2 Ιδρυση Εργαστηρίου Κυπριακών Μελετών στο 
Τμήμα Φιλολογίας της Φιλοσοφικής Σχολής και 
έγκριση του εσωτερικού κανονισμού λειτουργίας 
του. 

3 Συμπλήρωση του Οργανισμού του Α.Ε.Ι. Πειραιά 
Τ.Τ. 


ΑΠΟΦΑΣΕΙΣ 

Αριθ. πράξης 426 (1) 

Ίδρυση Εργαστηρίου Παλαιογραφίας στοΤμήμα 
Φιλολογίας της Φιλοσοφικής Σχολής και έγκρι¬ 
ση του εσωτερικού κανονισμού λειτουργίας του. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Το άρθ. 96 του ν. 4310/2014 όπως προστέθηκε στο 
άρθ. 80 του ν. 4009/2011 και ισχύει με το άρθ. 60 του 
ν. 4386/2016. 

2. Τις από 20-1 -2012 και 13-6-2017 αποφάσειςτης Πα¬ 
νεπιστημιακής Συγκλήτου. 

3. Την από 20-1-2017 απόφαση της Κοσμητείας της 
Φιλοσοφικής Σχολής. 

4. Τις από 9-11-2011 και 9-12-2-16 αποφάσειςτης Γε¬ 
νικής Συνέλευσης του Τμήματος Φιλολογίας. 

5. Το γεγονός ότι το Εργαστήριο Παλαιογραφίας θα 
λειτουργεί αποκλειστικά με ιδίους πόρους και δεν θα 
βαρύνει τον τακτικό προϋπολογισμό ή την κρατική επι¬ 
χορήγηση του Ιδρύματος, αποφασίζουμε: 


Άρθρο 1 
Ίδρυση 

1. Ιδρύεται στο Τμήμα Φιλολογίας της Φιλοσοφικής 
Σχολήςτου Πανεπιστημίου Αθηνών Εργαστήριο Παλαι¬ 
ογραφίας, το οποίο εξυπηρετεί εκπαιδευτικές και ερευ¬ 
νητικές ανάγκες του Τομέα Κλασσικής Φιλολογίας και 
του Τομέα Βυζαντινής Φιλολογίας και Λαογραφίας στο 
γνωστικό αντικείμενο της Ελληνικής Παλαιογραφίας-Κω- 
δικολογίας. Θα εξετάζονται η εξέλιξη της ελληνικής γρα¬ 
φής (2ος-19ος αι. μ.Χ.), η χρονολόγηση, οι γραφείς και 
η ιστορία των χειρογράφων, τα χειρόγραφα ως φυσικά 
αντικείμενα (υλικά γραφής - περγαμηνή, χαρτί -, μελάνι, 
υδατόσημα, τετράδια, χάραξη, διακόσμηση, στάχωση), η 
χειρόγραφη παράδοση των κειμένων της αρχαίας ελληνι¬ 
κής και βυζαντινής γραμματείας, οι μέθοδοι της κριτικής 
και εκδοτικής των κειμένων και η εφαρμογή τους στη 
λόγια και δημώδη γραμματεία. 

2. Για την επικοινωνία και τις επαφές του Εργαστηρίου 
Παλαιογραφίας με εκπαιδευτικούς και ερευνητικούς φο¬ 
ρείς του εξωτερικού χρησιμοποιείται ο τίτλος: ίθόοΓθΐΟΓγ 

Οί ΡθΙθΟςΓΒράγ / 1300Γ3Ϊ0ΙΓΘ άθ Ρ3ΐθ09Γ3ρΜθ. 

Άρθρο 2 
Αποστολή 

Το Εργαστήριο έχει ως αποστολή: 

1. Τη μελέτη των ελληνικών χειρογράφων της ύστερης 
αρχαιότητας, της βυζαντινής και της νεότερης περιόδου 
(2ος-19ος αι. μ.Χ.) από παλαιογραφική και κωδικολογική 
άποψη με τη χρήση ειδικού προς το σκοπό αυτό τεχνικού 
εξοπλισμού. 

2. Τη δημιουργία αρχείου ελληνικών χειρογράφων, 
αφενός μεν με την προμήθεια μικροταινιών, μικρο- 
φισών, πανομοιότυπων, ψηφιοποιημένων χειρογρά¬ 
φων και φωτογραφιών χειρογράφων από βιβλιοθήκες 
της ημεδαπής και της αλλοδαπής, αφετέρου δε με την 
πιθανή ένταξη στο εργαστήριο υπαρχουσών συλλογών 
του Τμήματος. 

3. Την κάλυψη σε προπτυχιακό και μεταπτυχιακό επί¬ 
πεδο των διδακτικών και ερευνητικών αναγκών του 
Τμήματος Φιλολογίας και των λοιπών Τμημάτων του 

Πανεπιστημίου, σε θέματα που εμπίπτουν στα αντικεί¬ 
μενα δραστηριότητας του Εργαστηρίου, όπως αυτά 
προσδιορίζονται στο άρθρο 1 του παρόντος καταστα¬ 
τικού. 

4. Τη στήριξη και ανάπτυξη των αντικειμένων διδα¬ 
σκαλίας και τη διεξαγωγή βασικής και εφαρμοσμένης 
έρευνας. Στο πλαίσιο αυτό, το Εργαστήριο θα αναπτύξει 
προγράμματα διδασκαλίας της φιλολογίας με έμφαση 
στην παλαιογραφία, τα οποία θα μπορούν να προσφερ- 
θούν για την επιμόρφωση εκπαιδευτικών πρωτοβάθμιας 
και δευτεροβάθμιας εκπαίδευσης και θα συμβάλλουν 
γενικότερα στη διά βίου μάθηση οποιουδήποτε ενδι¬ 
αφερομένου. 

5. Τη συνεργασία κάθε μορφής με κέντρα ερευνών 
και ακαδημαϊκά ιδρύματα ημεδαπής και αλλοδαπής, 
εφόσον οι επιστημονικοί στόχοι συμπίπτουν, συμβα¬ 
δίζουν και αλληλοσυμπληρώνονται με εκείνους του 
Εργαστηρίου. 

6. Τη διοργάνωση επιστημονικών διαλέξεων, ημε¬ 
ρίδων, σεμιναρίων, συμποσίων, συνεδρίων και άλλων 
επιστημονικών εκδηλώσεων, την πραγματοποίηση δη¬ 
μοσιεύσεων και εκδόσεων και την πρόσκληση Ελλήνων 
και ξένων αναγνωρισμένων επιστημόνων. 

7. Την προσφορά υπηρεσιών ερευνητικού ή συμβου¬ 
λευτικού χαρακτήρα σε δημόσιους και ιδιωτικούς φορείς 
της Ελλάδας και του εξωτερικού, στον επιστημονικό το¬ 
μέα της Παλαιογραφίας. 

8. Τη συνεργασία με κοινωνικούς, δημόσιους ή ιδιω¬ 
τικούς φορείς της Ελλάδας ή της αλλοδαπής μέσω της 
ανάπτυξης προγραμμάτων στο πλαίσιο του γνωστικού 
αντικειμένου του εργαστηρίου. 

9. Τη δημιουργία και διαρκής ενημέρωση ιστοσελίδας 
με πληροφορίες για τις δραστηριότητες του Εργαστη¬ 
ρίου. 

Άρθρο 3 

Προσωπικό 

Το προσωπικό του Εργαστηρίου Παλαιογραφίας 
απαρτίζεται, με απόφαση της Γενικής Συνέλευσης του 
Τμήματος Φιλολογίας, από καθηγητές και Λέκτορες του 
Τμήματος, των οποίων το γνωστικό αντικείμενο εμπίπτει 
στα ερευνητικά αντικείμενα του, όπως αυτά ορίζονται 
στο άρθρο 1.1. του παρόντος καταστατικού, καθώς και 
από μέλη ΕΤΕΠ και λοιπό επιστημονικό και διοικητικό 
προσωπικό που κατανέμεται σ’ αυτό, σύμφωνα με την 
κείμενη νομοθεσία, καθώς και από φοιτήτριες / φοιτη¬ 
τές προπτυχιακών και μεταπτυχιακών φιλολογικών προ¬ 
γραμμάτων σπουδών. 

Άρθρο 4 

Διοίκηση - Αρμοδιότητες 

Ι.Το Εργαστήριο διευθύνεται από Καθηγητή με γνω¬ 
στικό αντικείμενο αντίστοιχο με τα ερευνητικά και γνω¬ 
στικά πεδία του Εργαστηρίου (Άρθρο 1.1), και εκλέγεται 
σύμφωνα με την κείμενη νομοθεσία. 

2.0 Διευθυντής ασκεί τις αρμοδιότητες που ορίζονται 
στο άρθρο 7 του ν. 1268/1982 και επιπλέον: 

α. Συντονίζει το διδακτικό (προπτυχιακό - μεταπτυχι¬ 
ακό) και ερευνητικό έργο του Εργαστηρίου. 


β. Καταρτίζει και υποβάλλει στη Γενική Συνέλευση του 
Τ μήματος Φιλολογίας το ετήσιο πρόγραμμα λειτουργίας 
του Εργαστηρίου και μεριμνά για την τήρηση του. 

γ. Μεριμνά για την οικονομική διαχείριση των πόρων 
του Εργαστηρίου. 

δ. Μεριμνά για τη στελέχωση του Εργαστηρίου με 
το αναγκαίο προσωπικό, σύμφωνα με τις διατάξεις της 
εκάστοτε ισχύουσας νομοθεσίας, καθώς και για την ορ¬ 
γάνωση ερευνητικών ομάδων επιστημονικού προσω¬ 
πικού, προπτυχιακών και μεταπτυχιακών φοιτητριών/ 
φοιτητών. 

ε. Μεριμνά για την κατανομή των χώρων του Εργα¬ 
στηρίου. 

στ. Υποβάλλει τον ετήσιο απολογισμό δραστηριοτή¬ 
των του Εργαστηρίου. 

ζ. Εισηγείται στο Τμήμα για την προμήθεια του απα¬ 
ραίτητου εξοπλισμού, καθώς και για τους υπεύθυνους 
αναλώσιμων υλικών και συντήρησης του κινητού εξο¬ 
πλισμού. 

η. Υπογράφει κάθε εξερχόμενο έγγραφο και γενικά 
είναι υπεύθυνος για την ομαλή και αποδοτική λειτουργία 
του εργαστηρίου. 

Άρθρο 5 
Λειτουργία 

Ι.Το Εργαστήριο Παλαιογραφίας λειτουργεί κατά τις 
εργάσιμες ημέρες και ώρες, σύμφωνα με τον κανονι¬ 
σμό του Εθνικού και Καποδιστριακού Πανεπιστημίου 
Αθηνών. 

2. Ο προγραμματισμός των εκπαιδευτικών και ερευ¬ 
νητικών δραστηριοτήτων του Εργαστηρίου καθώς και 
η χρήση οργάνων και χώρων του καταρτίζονται έγκαιρα 
και αποφασίζονται σε σχετικές συνεδρίες των μελών επι¬ 
στημονικού προσωπικού του Εργαστηρίου, όπου προε¬ 
δρεύει ο Διευθυντής. 

3. Ο Διευθυντής έχει την ευθύνη για την εν γένει λει¬ 
τουργία των μονάδων του εργαστηρίου, τη χρησιμο¬ 
ποίηση οργάνων και υλικών που ανήκουν σ' αυτό, την 
παραμονή των εργαζομένων (επιστημονικού προσωπι¬ 
κού, φοιτητών, επισκεπτών) στους χώρους, καθώς και 
την προστασία των οργάνων και εγκαταστάσεων από 
βλάβες. 

4. Η χρησιμοποίηση ειδικών οργάνων του εργαστηρί¬ 
ου επιτρέπεται μόνο στο προσωπικό του εργαστηρίου ή 
άλλους ερευνητές που έχουν εκπαιδευτεί στη χρήση των 
συγκεκριμένων οργάνων και έχουν εξουσιοδοτήσει από 
τον Διευθυντή. Κινητά όργανα και αντικείμενα τα οποία 
παραδίδονται για τη διεξαγωγή εργασιών επιστρέφονται 
μετά τη χρησιμοποίηση τους στην κατάσταση που είχαν 
παραδοθεί. 

5. Με εισήγηση του Διευθυντή στα αρμόδια όργανα 
του Ιδρύματος είναι δυνατή η πρόσληψη επιστημόνων 
σε τομείς σχετικούς με τις διδακτικές και ερευνητικές 
δραστηριότητες του εργαστηρίου σύμφωνα με το άρ¬ 
θρο 18 παρ. 2 του ν. 1268/1982, 5 του π.δ. 407/1980 
(Α' 112) και 2 παρ. 1 εδάφ. Δ' του ν. 1674/1986 (Α' 203), 
όπως αυτά ισχύουν, καθώς και άλλων επιστημόνων για 
τη διδασκαλία, έρευνα ή οργάνωση του Εργαστηρίου 
σύμφωνα με την κείμενη νομοθεσία. 




Τεύχος Β' 2727/04.08.2017 

Άρθρο 6 

Πόροι 

Το Εργαστήριο λειτουργεί αποκλειστικά με ιδίους 
πόρους και δεν βαρύνει τον τακτικό προϋπολογισμό 
ή την Κρατική επιχορήγηση του Ιδρύματος (άρθρο 96 
του ν. 4310/2014, όπως προστέθηκε στο άρθρο 80 του 
ν. 4009/2011 και ισχύει με το άρθρο 60 του ν. 4386/2016). 

Τα έσοδα του Εργαστηρίου προέρχονται από: 

1. Κληρονομιές, κληροδοτήματα, δωρεές και κάθε 
άλλη οικονομική ενίσχυση που προέρχεται από φυσικά 
και νομικά πρόσωπα, της ημεδαπής ή της αλλοδαπής, 
προς το Εθνικό και Καποδιστριακό Πανεπιστήμιο Αθη¬ 
νών, για την υλοποίηση των στόχων του Εργαστηρίου 
Παλαιογραφίας (Άρθρο 3 του παρόντος καταστατικού), 
εφόσον δεν τίθενται όροι οι οποίοι αντιβαίνουν στους 
ιδρυτικούς στόχους του Εργαστηρίου και του Εθνικού 
και Καποδιστριακού Πανεπιστημίου Αθηνών. 

2. Τα έσοδα από τη συμμετοχή σε ευρωπαϊκά, ελληνικά 
ή διεθνή ερευνητικά προγράμματα. 

3. Τα έσοδα από την παροχή υπηρεσιών κατά τα προ- 
βλεπόμενα στο άρθρο 3 παρ. 3 του π.δ. 159/1984 (Α' 53). 

4. Τα έσοδα από τη διάθεση εκπαιδευτικών, ερευνητι¬ 
κών ή εν γένει επιστημονικών προϊόντων. 

5. Τα έσοδα από την εκτέλεση προγραμμάτων που 
πραγματοποιούνται για ίδιο λογαριασμό ή λογαριασμό 
τρίτων, με στόχο την προαγωγή της επιστημονικής έρευ¬ 
νας. 

Άρθρο 7 

Τηρούμενα Βιβλία 

Για τις ανάγκες του εργαστηρίου τηρούνται τα ακό¬ 
λουθα βιβλία και στοιχεία: 

- Βιβλίο πρωτοκόλλου εισερχομένων και εξερχόμενων 
εγγράφων. 

- Βιβλίο περιουσιακών στοιχείων. 

- Φάκελος οικονομικών στοιχείων ανά έτος. 

- Κατάλογος χειρογράφων, μικροταινιών, πανομοιό¬ 
τυπων, μικροφισών, ψηφιοποιήσεων και φωτογραφιών 
χειρογράφων. 

- Κατάλογος επιστημονικών βιβλίων, περιοδικών και 
οργάνων. 

- Αρχείο εκπαιδευτικών και ερευνητικών προγραμμά¬ 
των. 

- Αρχείο Πρακτικών συνεδριών επιστημονικού προ¬ 
σωπικού του Εργαστηρίου. 

- Βιβλίο μεταβολών προσωπικού. 

- Με απόφαση του διευθυντή μπορεί ακόμα να τη¬ 
ρείται και κάθε άλλο βιβλίο ή φάκελος στοιχείων που 
κρίνεται απαραίτητο. 

Άρθρο 8 

Χώρος Εγκατάστασης 

Το Εργαστήριο εγκαθίσταται σε χώρο του Πανεπιστη¬ 
μίου. Χώρος εγκατάστασης του Εργαστηρίου είναι οι 
χώροι που παραχωρούνται για τη διεξαγωγή του διδα¬ 
κτικού και ερευνητικού του έργου και συγκεκριμένα οι 
χώροι των ειδικών εγκαταστάσεων με τα όργανα και τον 
λοιπό τεχνικό εξοπλισμό για τη διενέργεια των ερευνητι¬ 
κών προγραμμάτων και εργαστηριακών ασκήσεων. Ως 


τόπος εγκατάστασης ορίζονται χώροι της κυψέλης 610 
στον 6ο όροφο του κτηρίου της Φιλοσοφικής Σχολής 
ΕΚΠΑ, ενώ για τις εργασίες του θα χρησιμοποιείται και 
χώρος του Σπουδαστηρίου Βυζαντινής και Νεοελληνι¬ 
κής Φιλολογίας. Στους χώρους εγκατάστασης υπάρχει 
πινακίδα με τον τίτλο του Εργαστηρίου. 

Άρθρο 9 

Έναρξη Ισχύος 

Η ισχύςτης παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 2017 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθ. πράξης 425 (2) 

Ίδρυση Εργαστηρίου Κυπριακών Μελετών στο 
Τμήμα Φιλολογίας της Φιλοσοφικής Σχολής και 
έγκριση του εσωτερικού κανονισμού λειτουργίας 
του. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

Ι.Το άρθ. 96 του ν. 4310/2014 όπως προστέθηκε στο 
άρθ. 80 του ν. 4009/2011 και ισχύει με το άρθ. 60 του 
ν. 4386/2016. 

2. Τις από 31-5-2012 και 13-6-2017 αποφάσειςτης Πα¬ 
νεπιστημιακής Συγκλήτου. 

3. Την από 20-1-2017 απόφαση της Κοσμητείας της 
Φιλοσοφικής Σχολής. 

4. Τις από 11-5-2012 και 9-12-2016 αποφάσειςτης Γε¬ 
νικής Συνέλευσης του Τμήματος Φιλολογίας. 

5. Το γεγονός ότι το Εργαστήριο Κυπριακών Μελετών 
θα λειτουργεί αποκλειστικά με ιδίους πόρους και δεν 
θα βαρύνει τον τακτικό προϋπολογισμό ή την κρατική 
επιχορήγηση του Ιδρύματος, αποφασίζουμε: 

Άρθρο 1 
Ίδρυση 

1. Ιδρύεται στο Τμήμα Φιλολογίας της Φιλοσοφικής 
Σχολής του Πανεπιστημίου Αθηνών Εργαστήριο Κυπρι¬ 
ακών Μελετών (ΕΡ.ΚΥ.ΜΕ.), το οποίο στοχεύει να εξυ¬ 
πηρετήσει εκπαιδευτικές και ερευνητικές ανάγκες στο 
γνωστικό αντικείμενο της Κυπριακής Γραμματείας από 
την αρχαιότητα ως τη σύγχρονη εποχή. Θα εξετάζονται, 
σε σύγκριση και με τα άλλα έργα της ελληνικής γραμμα¬ 
τείας, η λόγια και η δημώδης γραμματεία της Κύπρου, 
οι συγγραφείς, οι επιδράσεις που αυτοί δέχθηκαν και 
άσκησαν, η χειρόγραφη και η εκδοτική παράδοση των 
κειμένων, η γλώσσα, η εξέλιξη των λογοτεχνικών ειδών, 
οι διακειμενικές σχέσεις, η προφορική παράδοση, αλλά 
και οι ιστορικές συνθήκες υπό τις οποίες διαμορφώ- 

θηκε και άνθησε ο ελληνικός πολιτισμός στην Κύπρο, 
τα διαχρονικά ήδη και έθιμα κ.ά., με έμφαση και στη 
συμβολή της Κύπρου στην εξέλιξη του όλου ελληνικού 
πολιτισμού. 

2. Για την επικοινωνία και τις επαφές του Εργαστηρίου 
Κυπριακών Μελετών με εκπαιδευτικούς και ερευνητι¬ 
κούς φορείς του εξωτερικού χρησιμοποιείται ο τίτλος: 
ΐ300Γ3ΐ0Γγ οί Ογρποΐ 5ΐυάίθ5 / Ι_36θΙ'3ΪΟΪΙ'θ 0Θ5 Θΐυ0θ5 
ςΡιγρποΐθ5. 

Άρθρο 2 
Στόχοι 

Ως στόχοι του Εργαστηρίου Κυπριακών Μελετών ορί¬ 
ζονται: 

1. Η συμβολή στην κάλυψη των ερευνητικών και διδα¬ 
κτικών αναγκών του Τμήματος Φιλολογίας στο γνωστικό 
πεδίο των Κυπριακών Μελετών και των συναφών αρχαι- 
ογνωστικών πεδίων όπως ορίζονται στο Άρθρο 1.1. του 
παρόντος Καταστατικού, ιδίως σε ό,τι αφορά: 

α') στην άσκηση προπτυχιακών και μεταπτυχιακών 
φοιτητών σε ζητήματα ερευνητικής μεθοδολογίας και 
χρήσης των σύγχρονων ψηφιακών μέσων για ερευνητι¬ 
κούς και εκπαιδευτικούς σκοπούς 

β') στην προαγωγή της έρευνας σε ζητήματα διδακτι¬ 
κής μεθοδολογίας με χρήση Τεχνολογιών Πληροφορικής 
και Επικοινωνιών 

γ') στην εξ αποστάσεως εκπαίδευση (οηΐίηθ ΙθΒίτιίης 
& βίθηάθά ΙθΒΓπίης) και στη διά βίου μάθηση' 

δ’) στην επιμόρφωση φιλολόγων - καθηγητών της 
δευτεροβάθμιας εκπαίδευσης και του ευρύτερου ενδι¬ 
αφερομένου κοινού. 

2. Η σχεδίαση, ανάπτυξη, διάχυση και αξιολόγηση εκ¬ 
παιδευτικού υλικού σε έντυπη και ηλεκτρονική μορφή, 
καθώς και η σχεδίαση και υλοποίηση μεθοδολογικών 
προτύπων και υποδειγματικών διδασκαλιών, με επίκε¬ 
ντρο τις σύγχρονες επί του ζητήματος απαιτήσεις. 

3. Η συγκρότηση αρχείων και συλλογών υλικού τεκ¬ 
μηρίωσης, καθώς και η διάσωση, ψηφιοποίηση και αξι¬ 
οποίηση ερευνητικών πηγών. 

4. Η συγκρότηση εξειδικευμένης ερευνητικής βιβλι¬ 
οθήκης, με υλικό σε έντυπη ή/και ηλεκτρονική μορφή. 

5. Η συγκρότηση ερευνητικών ομάδων αποτελούμε- 
νων από διδάσκοντες και μεταπτυχιακούς φοιτητές, με 
στόχο την ερμηνευτική διερεύνηση εξειδικευμένων ή 
και ευρύτερης εμβέλειας ζητημάτων που αφορούν στις 
Κυπριακές Μελέτες και στους συναφείς επιστημονικούς 
τομείς (βλ. Άρθρο 1.1 του παρόντος καταστατικού). 

6. Η εκπόνηση ερευνητικών έργων και προγραμμάτων, 
αυτόνομα ή σε συνεργασία με άλλους ερευνητικούς και 
ακαδημαϊκούς φορείς στην Ελλάδα και το εξωτερικό. 

7. Η οργάνωση επιστημονικών διαλέξεων, σεμιναρίων, 
ημερίδων, συμποσίων και συνεδρίων. 

8. Η ανάπτυξη συνεργασιών με ερευνητικούς, πανε¬ 
πιστημιακούς, πολιτισμικούς και συναφείς επαγγελμα¬ 
τικούς φορείς στην Ελλάδα και το εξωτερικό. 

9. Η ανάπτυξη εκδοτικής δραστηριότητας σε έντυπη 
και ηλεκτρονική μορφή. 

10. Η προσφορά υπηρεσιών ερευνητικού ή συμβου¬ 
λευτικού χαρακτήρα σε δημόσιους και ιδιωτικούς φορείς 


της Ελλάδας και του εξωτερικού, στον επιστημονικό το¬ 
μέα των Κυπριακών Μελετών. 

11. Η δημιουργία και διαρκής ενημέρωση ιστοσελίδας 
με πληροφορίες για τις δραστηριότητες του Εργαστηρίου. 

Άρθρο 3 

Προσωπικό 

Το προσωπικό του Εργαστηρίου Κυπριακών Μελετών 
απαρτίζεται, με απόφαση της Γενικής Συνέλευσης του 
Τμήματος Φιλολογίας, από καθηγητές και Άέκτορες του 
Τμήματος, των οποίων το γνωστικό αντικείμενο εμπίπτει 
στα ερευνητικά αντικείμενα του, όπως αυτά ορίζονται στο 
άρθρο 1.1. του παρόντος καταστατικού, καθώς και από 
μέλη ΕΤΕΠ και λοιπό επιστημονικό και διοικητικό προσωπι¬ 
κό που κατανέμεται σ'αυτό, σύμφωνα με την κείμενη νομο¬ 
θεσία, καθώς και από φοιτήτριες/φοιτητές προπτυχιακών 
και μεταπτυχιακών φιλολογικών προγραμμάτων σπουδών. 

Άρθρο 4 

Διοίκηση - Αρμοδιότητες 

Ι.Το Εργαστήριο Κυπριακών Μελετών διευθύνεται 
από Καθηγητή του Τμήματος Φιλολογίας, με γνωστικό 
αντικείμενο αντίστοιχο με το γνωστικό πεδίο του Εργα¬ 
στηρίου (Άρθρο 1.1. του παρόντος καταστατικού), και 
εκλέγεται σύμφωνα με την κείμενη νομοθεσία. 

2.0 Διευθυντής ασκεί τις αρμοδιότητες που ορίζονται 
στο άρθρο 7 του ν. 1268/1982 και επιπλέον: 

α') Συντονίζει το εκπαιδευτικό και ερευνητικό έργο 
του Εργαστηρίου. 

β') Καταρτίζει και υποβάλλει στη Γενική Συνέλευση του 
Τμήματος Φιλολογίας το ετήσιο πρόγραμμα λειτουργίας 
του Εργαστηρίου και μεριμνά για την τήρησή του. 

γ') Μεριμνά για την οικονομική διαχείριση των πόρων 
του Εργαστηρίου, 

δ') μεριμνά για τη στελέχωση του Εργαστηρίου με το 
αναγκαίο προσωπικό, σύμφωνα με τις διατάξεις της εκά- 
στοτε ισχύουσας νομοθεσίας, καθώς και για την οργά¬ 
νωση ερευνητικών ομάδων επιστημονικού προσωπικού, 
προπτυχιακών και μεταπτυχιακών φοιτητριών / φοιτητών. 

ε') Μεριμνά για την κατανομή των χώρων του Εργα¬ 
στηρίου. 

στ ) Υποβάλλει τον ετήσιο απολογισμό δραστηριοτή¬ 
των του Εργαστηρίου. 

ξ') Εισηγείται στο Τμήμα για την προμήθεια του απα¬ 
ραίτητου εξοπλισμού, καθώς και για τους υπεύθυνους 
αναλώσιμων υλικών και συντήρησης του κινητού εξο¬ 
πλισμού. 

η') Υπογράφει κάδε εξερχόμενο έγγραφο και γενικά 
είναι υπεύθυνος για την ομαλή και αποδοτική λειτουργία 
του Εργαστηρίου. 

Άρθρο 5 

Αειτουργία 

1 .Το Εργαστήριο Κυπριακών Μελετών λειτουργεί κατά 
τις εργάσιμες ημέρες και ώρες, σύμφωνα με τον κανο¬ 
νισμό του Εθνικού και Καποδιστριακού Πανεπιστημίου 
Αθηνών. 

2. Ο προγραμματισμός των εκπαιδευτικών και ερευ¬ 
νητικών δραστηριοτήτων του Εργαστηρίου καθώς και 

η χρήση οργάνων και χώρων του καταρτίζονται έγκαιρα 
και αποφασίζονται σε σχετικές συνεδρίες των μελών επι¬ 
στημονικού προσωπικού του Εργαστηρίου, όπου προε¬ 
δρεύει ο Διευθυντής. 

3. Ο Διευθυντής έχει την ευθύνη για την εν γένει λει¬ 
τουργία των μονάδων του Εργαστηρίου, τη χρήση οργά¬ 
νων και υλικών που ανήκουν σ' αυτό, την παραμονή των 
απασχολούμενων (επιστημονικού προσωπικού, φοιτητρι¬ 
ών φοιτητών, επισκεπτών) στους χώρους, καθώς και την 
προστασία των οργάνων και εγκαταστάσεων από βλάβες. 

4. Η χρησιμοποίηση ειδικών οργάνων του Εργαστη¬ 
ρίου επιτρέπεται μόνο στο επιστημονικό προσωπικό του 
εργαστηρίου ή άλλους ερευνητές που έχουν εκπαιδευ¬ 
τεί στη χρήση των συγκεκριμένων οργάνων και έχουν 
εξουσιοδοτήσει από τον Διευθυντή. Κινητά όργανα και 
αντικείμενα τα οποία παραδίδονται για τη διεξαγωγή εκ¬ 
παιδευτικού και ερευνητικού έργου επιστρέφονται μετά 
τη χρήση τους στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα 
του Ιδρύματος είναι δυνατή η πρόσληψη επιστημόνων 
σε τομείς σχετικούς με τις εκπαιδευτικές και ερευνητι¬ 
κές δραστηριότητες του Εργαστηρίου σύμφωνα με το 
άρθρο 18 παρ. 2 του ν. 1268/1982, 5 του π.δ. 407/1980 
(Α' 112) και 2 παρ. 1 εδάφ. Δ'του ν. 1674/1986 (Α' 203), 
όπως αυτά ισχύουν, καθώς και άλλων επιστημόνων για 
την έρευνα ή οργάνωση του Εργαστηρίου σύμφωνα με 
την κείμενη νομοθεσία. 

Άρθρο 6 

Πόροι 

Το Εργαστήριο λειτουργεί αποκλειστικά με ιδίους 
πόρους και δεν βαρύνει τον τακτικό προϋπολογισμό 
ή την κρατική επιχορήγηση του Ιδρύματος (άρθρο 96 
του ν. 4310/2014, όπως προστέθηκε στο άρθρο 80 του 
ν. 4009/2011 και ισχύει με το άρθρο 60 του ν. 4386/2016). 

Τα έσοδα του Εργαστηρίου προέρχονται από: 

1. Κληρονομιές, κληροδοτήματα, δωρεές και κάθε 
άλλη οικονομική ενίσχυση που προέρχεται από φυσικά 
και νομικά πρόσωπα, της ημεδαπής ή της αλλοδαπής, 
προς το Εθνικό και Καποδιστριακό Πανεπιστήμιο Αθη¬ 
νών, για την υλοποίηση των στόχων του Εργαστηρίου 
Κυπριακών Μελετών (Άρθρο 3 του παρόντος καταστα¬ 
τικού), εφόσον δεν τίθενται όροι οι οποίοι αντιβαίνουν 
στους ιδρυτικούς στόχους του Εργαστηρίου και του 
Εθνικού και Καποδιστριακού Πανεπιστημίου Αθηνών. 

2. Τα έσοδα από τη συμμετοχή σε ευρωπαϊκά, ελληνικά 
ή διεθνή ερευνητικά προγράμματα. 

3. Τα έσοδα από την παροχή υπηρεσιών κατά τα προ- 
βλεπόμενα στο άρθρο 3 παρ. 3 του π.δ. 159/1984 (Α' 53). 

4. Τα έσοδα από τη διάθεση εκπαιδευτικών, ερευνητι¬ 
κών ή εν γένει επιστημονικών προϊόντων. 

5. Τα έσοδα από την εκτέλεση προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων, 
με στόχο την προαγωγή της επιστημονικής έρευνας. 

Άρθρο 7 

Τηρούμενα Βιβλία, Κατάλογοι και Αρχεία 

Για τις ανάγκες του Εργαστηρίου Κυπριακών Μελετών 
τηρούνται τα ακόλουθα βιβλία, κατάλογοι και αρχεία: 


- Βιβλίο πρωτοκόλλου εισερχομένων και εξερχόμενων 
εγγράφων. 

- Βιβλίο περιουσιακών στοιχείων. 

- Φάκελος οικονομικών στοιχείων ανά έτος. 

- Κατάλογος χειρόγραφου και εν γένει αρχειακού υλι¬ 
κού. 

- Κατάλογος επιστημονικών βιβλίων, περιοδικών και 
οργάνων. 

- Αρχείο εκπαιδευτικών και ερευνητικών προγραμμά¬ 
των. 

- Αρχείο Πρακτικών συνεδριών επιστημονικού προ¬ 
σωπικού του Εργαστηρίου. 

- Βιβλίο μεταβολών προσωπικού. 

- Με απόφαση του Διευθυντή μπορεί ακόμα να τηρεί¬ 
ται και κάδε άλλο βιβλίο, φάκελος η κατάλογος στοιχείων 
που κρίνεται απαραίτητος. 

Άρθρο 8 

Χώρος Εγκατάστασης 

Το Εργαστήριο Κυπριακών Μελετών εγκαθίσταται σε 
χώρο του Εθνικού και Καποδιστριακού Πανεπιστημίου 
Αθηνών. Χώρος εγκατάστασης του Εργαστηρίου είναι οι 
χώροι που παραχωρούνται για τη διεξαγωγή του εκπαι¬ 
δευτικού και ερευνητικού του έργου και συγκεκριμένα οι 
χώροι των ειδικών εγκαταστάσεων με τα όργανα και το 
λοιπό τεχνικό εξοπλισμό για τη διενέργεια των ερευνη¬ 
τικών προγραμμάτων και των συναφών δράσεων. Στους 
χώρους εγκατάστασης υπάρχει πινακίδα με τον τίτλο του 
Εργαστηρίου Κυπριακών Μελετών. 

Άρθρο 9 

Έναρξη Ισχύος 

Η ισχύςτης παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 2017 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθ. 2414 _ (3) 

Συμπλήρωση του Οργανισμού του Α.Ε.Ι. Πειραιά 

Τ.Τ. 

Η ΣΥΝΕΛΕΥΣΗ ΤΟΥ Α.Ε.Ι. ΠΕΙΡΑΙΑ Τ.Τ. 

Αφού έλαβε υπόψη της: 

1 .Τις διατάξεις του ν. 1404/1983 (ΦΕΚ173/24-11 -1983, 
τ.Α'): «Περί Δομής και Λειτουργίας των ΤΕΙ», όπως ισχύει 
σήμερα με τις τροποποιήσεις και τις συμπληρώσεις του. 

2. Τις διατάξεις του ν. 4009/2011 (Φ.Ε.Κ. 195/06-09-2011, 
τ.Α'): «Δομή, Λειτουργία, Διασφάλιση της Ποιότητας των 
Σπουδών και Διεθνοποίηση των Ανωτάτων Εκπαιδευτικών 
Ιδρυμάτων», όπως ισχύει σήμερα με τις τροποποιήσεις και 
τις συμπληρώσεις του και ιδίως τα άρθρα 5 και 6. 

3. Τον Εσωτερικό Κανονισμό του Τεχνολογικού Εκπαι¬ 
δευτικού Ιδρύματος Πειραιά (Φ.Ε.Κ. 3257/20-12-2013,τ.Β'). 

4. Την Πράξη 1 /21 -01 -2014 (Θέμα 2ο) της Συνέλευσης 
του Τ.Ε.Ι. Πειραιά, που αφορά στην ισχύ των διατάξεων 
του πρότερου Εσωτερικού Κανονισμού (π.δ. 164/2-10- 
2009, Φ.Ε.Κ. 202, τ.Α') για όλα τα θέματα που δεν ρυθμί¬ 
ζονται από το νέο Εσωτερικό Κανονισμό (Φ.Ε.Κ. 3257/20- 
12-2013, τ.Β'). 

5. Την τροποποίηση του Εσωτερικού Κανονισμού του 
Τ.Ε.Ι. Πειραιά, όσον αφορά στον τίτλο του Ιδρύματος 
(Φ.Ε.Κ. 3681/31-12-2014, τ.Β'). 

6. Το π.δ. 122/1999 (Φ.Ε.Κ. 127/22-06-1999, τ.Α'): «Ορ¬ 
γανισμός Διοικητικών Υπηρεσιών τουΤ.Ε.Ι. ΠΕΙΡΑΙΑΤ.Τ.». 

7. Την απόφαση 2108/2016 (Φ.Ε.Κ. 2366/1-08-2016, 
τ.Β'): «Ρύθμιση Θεμάτων του Οργανισμού του Ανώτατου 
Εκπαιδευτικού Ιδρύματος ΠειραιάΤεχνολογικούΤομέα». 

8. Την απόφαση 10/2/23-03-2017 (Φ.Ε.Κ. 1726/ 
19-05-2017, τ.Β'): «Αντικατάσταση των Περιπτώσεων 
44,45 ,46 και 47 της απόφασης 2108/2016 (Φ.Ε.Κ. 2366/ 
1 -08-2016, τ.Β'): «Ρύθμιση Θεμάτων του Οργανισμού του 
Ανώτατου Εκπαιδευτικού Ιδρύματος ΠειραιάΤεχνολογι- 
κού Τομέα». 

9. Τις διατάξεις του άρθρου 26, παρ. 6, περ. γ του 
ν. 4386/2016 (ΦΕΚ 83/11-05-2016, τ.Α'): «Ρυθμίσεις για 
την Έρευνα και Άλλες Διατάξεις». 

ΙΟ.Την Πράξη 16/24-05-2016 (Θέμα 11ο) της Συνέλευ¬ 
σης του Α.Ε.Ι. Πειραιά Τ.Τ., που αφορά στον ορισμό Επι¬ 
τροπής για τη σύνταξη του Οργανισμού του Ιδρύματος. 

11. Την σύμφωνη γνώμη της Συνέλευσης για τον Ορ¬ 
γανισμό του Ιδρύματος. 

12. Τις ανάγκες ίδρυσης νέων οργανικών μονάδων που 
προέκυψαν από την εφαρμογή των νόμων 3374/2005, 
3848/2010,4009/2011, του Β' Μέρους του ν. 4369/2016 
και της παρ. 3β του άρθρου 24 του ν. 4386/11 -05-2016. 

13. Το γεγονός ότι από την κατάργηση των θέσεων 
ευθύνης επιπέδου Τμήματος των Γραμματειών Τουρι¬ 
στικών Επιχειρήσεων, Γενικού Τμήματος Μαθηματικών, 
Γενικού Τμήματος Ξένων Γλωσσών και Φυσικής Αγωγής 
καθώς και τουΤμήματος Φυσικής Χημείας καιΤεχνολογί- 
ας Υλικών με το π.δ. 69/2013 (ΦΕΚ 119/28-05-2013, τ.Α') 
είναι δυνατή η σύσταση μιας Γενικής Διεύθυνσης, χωρίς 
επιβάρυνση του κρατικού προϋπολογισμού. 

14. Το γεγονός ότι για τη δομή και τις αρμοδιότητες των 
διοικητικών υπηρεσιών του Α.Ε.Ι. Πειραιά Τ.Τ. ισχύει το 
π.δ. 122/1999 (Φ.Ε.Κ. 127/22-06-1999, τ.Α'): «Οργανισμός 
Διοικητικών Υπηρεσιών του Τ.Ε.Ι. ΠΕΙΡΑΙΑ», οι αποφάσεις 
2108/2016 (Φ.Ε.Κ. 2366/1 -08-2016,τ.Β') και 10/2/23-03-2017 
(Φ.Ε.Κ. 1726/19-05-2017, τ.Β'), καθώς και η παρούσα από¬ 
φαση μετά την δημοσίευσή της σε Φ.Ε.Κ. 

15. Το γεγονός ότι από την απόφαση αυτή δεν προκύ¬ 
πτει δαπάνη σε βάρος του κρατικού προϋπολογισμού 
και η προκύπτουσα δαπάνη, μόνο από την ίδρυση της 
Διεύθυνσης: «Διεθνών και Δημοσίων Σχέσεων, Διασύν¬ 
δεσης - Καινοτομίας και Διασφάλισης Ποιότητας», θα 
καλυφθεί από ιδίους πόρους του Ειδικού Λογαριασμού 
Κονδυλίων και Έρευνας του Ιδρύματος. 

16. Την σχετική προφορική εισήγηση του Προέδρου 
του Α.Ε.Ι. ΠειραιάΤ.Τ., αποφασίζει ομόφωνα: 


Α) την ίδρυση / σύσταση Γενικής Διεύθυνσης Διοικη¬ 
τικής Υποστήριξης 

Η Γενική Διεύθυνση Διοικητικής Υποστήριξης έχει τη 
διοικητική εποπτεία και το συντονισμό όλων των Υπη¬ 
ρεσιών του Ιδρύματος, καθώς και την ευθύνη για την 
εύρυθμη λειτουργία τους, σύμφωνα με τα προβλεπόμε- 
να στον Οργανισμό, τον Εσωτερικό Κανονισμό και την 
κείμενη νομοθεσία. 

Της Γενικής Διεύθυνσης Διοικητικής Υποστήριξης 
προΐσταται υπάλληλος του κλάδου ΠΕ Διοικητικού - Οι¬ 
κονομικού με πτυχίο Τμήματος Δημόσιας Διοίκησης ή 
Νομικής ή Πολιτικής Επιστήμης ή Οικονομικής Επιστή¬ 
μης Πανεπιστημιακού Τομέα Ανώτατης Εκπαίδευσης ή 
υπάλληλος του κλάδου ΤΕ Διοικητικού - Λογιστικού με 
πτυχίο Διοίκησης Επιχειρήσεων ή Λογιστικής Τεχνολο¬ 
γικού Τομέα Ανώτατης Εκπαίδευσης. 

Ο Προϊστάμενος της Γενικής Διεύθυνσης υπάγεται 
στον Πρόεδρο / Πρύτανη του Ιδρύματος. 

Στη Γενική Διεύθυνση Διοικητικής Υποστήριξης υπά¬ 
γονται οι ακόλουθες Διευθύνσεις: 

1. Διεύθυνση Διοικητικού 

2. Διεύθυνση Οικονομικού 

3. Διεύθυνση Σπουδών και Σπουδαστικής Μέριμνας 

4. Διεύθυνση Πληροφορικής καιΤεχνικών Υπηρεσιών 

5. Διεύθυνση Ειδικού Λογαριασμού Κονδυλίων Έρευ¬ 
νας (ΕΛΚΕ) 

6. Διεύθυνση Διεθνών και Δημοσίων Σχέσεων, Διασύν¬ 
δεσης - Καινοτομίας και Διασφάλισης Ποιότητας 

Β) την ίδρυση/σύσταση Διεύθυνσης Διεθνών και Δημο¬ 
σίων Σχέσεων, Διασύνδεσης - Καινοτομίας και Διασφά¬ 
λισης Ποιότητας, που συγκροτείται από τα ακόλουθα 
Τμήματα: 

α) Τμήμα Δημοσίων και Διεθνών Σχέσεων 

β) Τμήμα Διασύνδεσης (Εκπαίδευσης - Παραγωγής), 
Διαμεσολάβησης και Καινοτομίας 

γ) Τμήμα Διασφάλισης Ποιότητας, Οργάνωσης, και 
Αποδοτικότητας 

δ) Γραμματεία Προέδρου / Πρύτανη, Αναπληρωτών 
Προέδρου / Αντιπρυτάνεων, Γενικού Διευθυντή. 

Της Διεύθυνσης Διεθνών και Δημοσίων Σχέσεων, Δι¬ 
ασύνδεσης - Καινοτομίας και Διασφάλισης Ποιότητας 
προΐσταται υπάλληλος του κλάδου ΠΕ Διοικητικού - Οι¬ 
κονομικού ή υπάλληλος του κλάδου ΤΕ Διοικητικού - 
Λογιστικού. 

Αυτοτελή Τμήματα παραμένουν σύμφωνα με το 
π.δ. 122/1999 (Φ.Ε.Κ. 127/22-06-1999, τ.Α') μόνο οι Γραμ¬ 
ματείες των Σχολών και οι Γραμματείες των Τμημάτων 
των Σχολών. 

Οι Προϊστάμενοι των αυτοτελών αυτών Τμημάτων 
υπάγονται στο Γενικό Διευθυντή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 18 Ιουλίου 2017 
Ο Πρόεδρος 
ΛΑΖΑΡΟΣ ΒΡΥΖΙΔΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2727/04.08.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























